《秋夜访承天寺二蜀僧论禅学》
明代·宋登春

箨冠随所适，竹杖复行唫。夜月青莲宇，秋风珠树林。

根尘迷至性，诗酒涴禅心。不学无生法，其如老病侵。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。